Oficialusis leidinys 150 , 12/08/1966 p. 2751 - 2752

specialusis leidimas suomių kalba: skyrius 1 tomas 1 p. 0031

specialusis leidimas švedų kalba: skyrius 1 tomas 1 p. 0031

specialusis leidimas danų kalba: serija I skyrius 1965-1966 p. 0187

specialusis leidimas anglų kalba: serija I skyrius 1965-1966 p. 0214

specialusis leidimas graikų k.: skyrius 01 tomas 1 p. 0099

specialusis leidimas ispanų kalba: skyrius 01 tomas 1 p. 0115

specialusis leidimas portugalų kalba skyrius 01 tomas 1 p. 0115



Tarybų reglamentas Nr. 7/66/Euratomas, 122/66/EEB 1966 m. liepos 28 d. nustatantis sąrašą vietų, kuriose dirbant gali būti skirta transporto pašalpa, maksimalią šitos pašalpos sumą ir jos skyrimo taisykles EUROPOS ATOMINĖS ENERGIJOS BENDRIJOS TARYBA, EUROPOS EKONOMINĖS BENDRIJOS TARYBA, atsižvelgdamos į Reglamentą Nr. 31 (EEB), 11 (EAEB) [1] dėl pareigūnų tarnybos nuostatų ir kitų Europos ekonominės bendrijos ir Europos atominės energijos bendrijos tarnautojų įdarbinimo sąlygų, ypač į šių Tarnybos nuostatų VII priedo 14b straipsnį ir šių Įdarbinimo sąlygų 22 ir 67 straipsnius, atsižvelgdamos į Europos atominės energijos bendrijos komisijos ir Europos ekonominės bendrijos komisijos pasiūlymus, kadangi Tarybos, laikydamosi tvarkos, nurodytą Tarnybos nuostatų 65 straipsnio 3 dalyje, turi nustatyti sąrašą vietų, kuriose dirbant gali būti skirta transporto pašalpa, maksimalią šios pašalpos sumą ir jos suteikimo taisykles, PRIĖMĖ ŠĮ REGLAMENTĄ: 1 straipsnis Pareigūnui, įdarbintam vietoje, kur susisiekimo problema pripažinta esanti ypač sunki ir aštri dėl atstumo tarp gyvenamosios vietos ir darbo vietos, gali būti skirta transporto pašalpa, laikantis toliau nustatytų sąlygų. 2 straipsnis 1. Vietos, kuriose dirbant gali būti skirta pašalpa, minėta 1 straipsnyje, yra: Vokietija: Garching, Gundremmingen; Prancūzija: Fontenay-aux-Roses, Saclay, Cadarache, Chooz, Espoisses; Italija: Centrale de Latina, Centrale de Garigliano, Casaccia; Nyderlandai: Petten, Dodewaard; Jungtinė Karalystė: Winfrith. 2. Be vietų, nurodytų 1 dalyje, transporto pašalpa taip pat gali būti skiriama dirbantiems vietose, kuriose yra ne daugiau kaip trys pareigūnai. Tokiu atveju komisijos praneša taryboms ir perduotasis sąrašas manoma yra patvirtintas, jei per šešias savaites nė viena delegacija neišreiškia noro ginčytis dėl transporto pašalpų skyrimo dirbantiems šiose vietose. 3 straipsnis Transporto pašalpa skiriama tik pareigūnams, kurie: - dėl sunkių aprūpinimo būstu sąlygų įdarbinimo vietoje negali gauti tinkamo būsto už mėnesinę būsto nuomos pašalpą, kuri, atėmus, kur taikytina, komunalinių patarnavimų, tokių kaip šildymas, vanduo, dujos, elektra ir priežiūros paslaugos, kainas, siekia sumą, mažesnę nei: 18 % pareigūnams iki B2 klasės imtinai, 20 % pareigūnams nuo B1 iki A4 klasės, 22 % pareigūnams virš A4 klasės - visų toliau nustatytų tarnybinių pajamų ir moka būsto nuomos mokestį, didesnį, nei 10 % visų toliau nustatytų tarnybinių pajamų. Visos tarnybinės pajamos apima bazinį atlyginimą, pridėjus ekspatriacijos išmoką ir šeimos galvos išmoką, atėmus privalomus atskaitymus, nurodytus Tarnybos nuostatų 64 straipsnyje, ir Bendrijos mokesčius. Tokiu būdu gauta suma koreguojama korekcijos koeficientu, taikomu kalbamo pareigūno įdarbinimo vietoje. Pašalpa neskiriama tais atvejais, kai galima pasinaudoti bendromis transporto priemonėmis, taip pat kai naudojamas tarnybinis automobilis ir kai suteikiama standartinė vietinės kelionės pašalpa. Transporto pašalpos suma yra: - 600 Belgijos frankų per mėnesį, kur atstumas tarp pareigūno gyvenamosios vietos ir darbo vietos yra ne mažiau 20 kilometrų ir ne daugiau kaip 30 kilometrų; - 1000 Belgijos frankų per mėnesį, kur atstumas tarp pareigūno gyvenamosios vietos ir darbo vietos yra daugiau kaip 30 kilometrų. 4 straipsnis Šis reglamentas įsigalioja 1966 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1966 m. liepos 28 d. Tarybų vardu Pirmininkas S. A. Posthumus [1] OL 45, 1962 6 14, p. 1385/62.OL L 47, 1965 3 24, p. 701/65. --------------------------------------------------